title: 2012/570/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Európskej agentúry pre bezpečnosť letectva za rozpočtový rok 2010

text:
               17.10.2012

               SK

               Úradný vestník Európskej únie

               L 286/175

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Európskej agentúry pre bezpečnosť letectva za rozpočtový rok 2010
   (2012/570/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre bezpečnosť letectva za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 216/2008 (3) o zriadení Európskej agentúry pre bezpečnosť letectva, a najmä na jeho článok 60,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0124/2012),

               1.

               udeľuje výkonnému riaditeľovi Európskej agentúry pre bezpečnosť letectva absolutórium za plnenie rozpočtu agentúry za rozpočtový rok 2010;

               2.

               uvádza svoje poznámky v priloženom uznesení,

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre bezpečnosť letectva, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 21.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 79, 19.3.2008, s. 1.

      (4)  Ú. v. ES L 357, 31.12.2002, s. 72.
   PRÍLOHA

      ODPORÚČANIA EURÓPSKEHO PARLAMENTU ZA OSTATNÉ ROKY

               Európska agentúra pre bezpečnosť letectva

               2006

               2007

               2008

               2009

               Výkonnosť

               agentúra by mala dôkladne prekontrolovať súlad medzi prognózami výdavkov: systém nákladovej analýzy agentúry vykazuje náklady vo výške približne 48 000 000 EUR oproti príjmom vo výške približne 35 000 000 EUR; nedostatočné plánovanie.

               agentúra by mala dôkladne prekontrolovať súlad medzi prognózami výdavkov, ktoré sa majú predložiť na schválenie rozpočtovému orgánu

                           —

                           vyzýva agentúru, aby navrhla diachrónnu analýzu činností, ktoré vykonala v tomto a predchádzajúcich rokoch

                           —

                           vyzýva agentúru, aby stanovila ciele SMART a ukazovatele RACER

                           —

                           vyzýva agentúru, aby vytvorila Ganttov diagram

                           —

                           vyzýva agentúru, aby stanovila ciele SMART a ukazovatele RACER

                           —

                           vyzýva agentúru, aby zvážila zavedenie Ganttovho diagramu do plánovania všetkých svojich prevádzkových činností v záujme rýchleho zaznamenávania času, ktorý jednotliví zamestnanci strávia na jednom projekte

                           —

                           naliehavo vyzýva agentúru, aby v prípade prevádzkového rozpočtu zaviedla štruktúru vychádzajúcu z činností s cieľom vytvoriť jasné prepojenie medzi pracovným programom a finančnými prognózami a zlepšiť monitorovanie a vykazovanie výkonnosti

                           —

                           vyzýva agentúru, aby pripravila porovnanie svojich činností vykonaných za rok, za ktorý sa má udeliť absolutórium, a za predchádzajúci rozpočtový rok

               Nariadenie o poplatkoch a platbách

               nevzťahuje sa

               agentúra by si mala dávať pozor na to, aby neuplatňovala staré nariadenie o vyberaní poplatkov namiesto nového nariadenia

                           —

                           vyzýva agentúru, aby zaviedla systém monitorovania na úrovni certifikačných projektov

                           —

                           vyzýva agentúru, aby predložila podrobný plán, ako zaručí, že systém ročných paušálnych poplatkov nevytvorí príjem, ktorý významne prevyšuje skutočné náklady na poskytnuté služby

                           —

                           vyzýva agentúru, aby zlepšila svoj systém monitorovania certifikačných projektov s cieľom zabezpečiť, že výška vybraných poplatkov sa počas celého trvania projektu nebude výrazne odlišovať od skutočných nákladov

                           —

                           vyzýva agentúru, aby pri vypracúvaní finančných výkazov za rok 2010 správne odhadla naakumulované výdavky súvisiace s riadením certifikačných činností, ktoré sa zadali na externé vykonanie národným leteckým úradom

               Prenos rozpočtových prostriedkov/otázky v oblasti verejného obstarávania

               zásada ročnej platnosti rozpočtu nebola dodržaná: v rozpore so svojim nariadením o rozpočtových pravidlách použila agentúra svoje diferencované rozpočtové prostriedky prenesené z roku 2005 napriek tomu, že mala dostatok platobných rozpočtových prostriedkov na rok 2006

               problémy s transparentnosťou, pokiaľ ide o kritériá na vyhodnotenie ponúk a metódu finančného hodnotenia

                           —

                           vyzýva agentúru, aby napravila nedostatky v podnikovom systéme plánovania zdrojov, ktoré vyplývajú z oneskorenia podpisovania zmlúv o poskytovaní služieb (vyzýva agentúru, aby počas nasledujúcich rokov predložila Komisii a Európskemu parlamentu oveľa realistickejšiu prognózu)

                           —

                           vyzýva Komisiu, aby preskúmala spôsoby, ako zaistiť úplné uplatňovanie hospodárenia s hotovostnými prostriedkami zameraného na potreby, s cieľom zabezpečiť, aby hotovostné rezervy agentúry zostali čo najnižšie

                           —

                           agentúra preniesla do roku 2010 veľké množstvo rozpočtových prostriedkov na prevádzkové výdavky (65 % z hlavy III: Prevádzkové činnosti. Podiel prenesených záväzkov je 13 %)

                           —

                           žiada, aby bola správa zmlúv presnejšia a časovo primeranejšia a aby boli Európskemu parlamentu a Komisii na ďalší rozpočtový rok predložené oveľa realistickejšie prognózy

                           —

                           žiada, aby ku každoročnému rozpočtu bola priložená správa o nevyčerpaných rozpočtových prostriedkoch prenesených z predchádzajúcich rokov s vysvetlením dôvodov, pre ktoré tieto peniaze neboli použité, a spôsobu a termínu ich použitia

               Ľudské zdroje

               nevzťahuje sa

               vyzýva agentúru, aby zlepšila svoj systém prijímania zamestnancov a systém plánovania zdrojov

               vyzýva agentúru, aby zlepšila svoj systém prijímania zamestnancov a systém plánovania zdrojov

                           —

                           upozorňuje na nedostatky v postupoch výberu zamestnancov, ktoré ohrozujú transparentnosť týchto postupov. Dvor audítorov informoval o tom, že rozhodnutia výberových komisií neboli dostatočne odôvodnené a podložené, keďže sa vopred nestanovili hraničné kritériá pre pozvanie na pohovor alebo zaradenie na rezervný zoznam a keďže chýbali zápisnice

                           —

                           naliehavo vyzýva agentúru, aby informovala orgán udeľujúci absolutórium o opatreniach, ktoré prijala s cieľom napraviť túto situáciu a zabezpečiť väčšiu transparentnosť výberových konaní na miesta odborníkov/zamestnancov

               Vnútorný audit

               agentúra doposiaľ nezaviedla účinný systém riadenia pohľadávok podľa možnosti vrátane úročenia oneskorených platieb

               nevzťahuje sa

               vyzýva agentúru, aby prijala opatrenia na splnenie 13 (z ktorých dve sa považujú za kritické) z 28 odporúčaní navrhnutých Útvarom pre vnútorný audit → t. j. odporúčaní vzťahujúcich sa na rozpočtovú neistotu, chýbajúce analýzy rizík, chýbajúcu politiku hodnotenia a postupu v kariére, postup rozdelenia účtovných období a postup evidencie výnimiek, ktoré boli ukončené

               uznáva, že agentúra od roku 2006 zrealizovala 20 z 26 odporúčaní, ktoré vydal Útvar pre vnútorný audit

          ---documentbreak---

               17.10.2012

               SK

               Úradný vestník Európskej únie

               L 286/176

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre bezpečnosť letectva za rozpočtový rok 2010
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre bezpečnosť letectva za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 216/2008 (3) o zriadení Európskej agentúry pre bezpečnosť letectva, a najmä na jeho článok 60,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0124/2012),

               A.

               keďže Dvor audítorov vyhlásil, že získal primeranú istotu o tom, že ročná účtovná závierka Európskej agentúry pre bezpečnosť letectva (agentúra) za rozpočtový rok 2010 je spoľahlivá a že príslušné operácie sú zákonné a správne;

               B.

               keďže 10. mája 2011 Európsky parlament udelil výkonnému riaditeľovi agentúry absolutórium za plnenie rozpočtu agentúry za rozpočtový rok 2009 (5) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           naliehavo vyzval agentúru, aby v prípade operačného rozpočtu zaviedla štruktúru vychádzajúcu z činností s cieľom vytvoriť jasné prepojenie medzi pracovným programom a finančnými prognózami a zlepšiť monitorovanie a vykazovanie,

                           —

                           poukázal na skutočnosť, že agentúra opäť preniesla do roku 2010 veľké množstvo rozpočtových prostriedkov na prevádzkové náklady,

                           —

                           žiadal, aby ku každoročnému rozpočtu bola priložená správa o nevyčerpaných rozpočtových prostriedkoch prenesených z predchádzajúcich rokov s vysvetlením dôvodov, pre ktoré tieto peniaze neboli použité, a spôsobu a termínu ich použitia,

                           —

                           upozornil na nedostatky v postupoch výberu zamestnancov, ktoré ohrozujú transparentnosť týchto postupov;

               C.

               keďže agentúra je financovaná z poplatkov a platieb a z príspevku Únie;

               D.

               keďže rozpočet agentúry na rozpočtový rok 2010 bol 137 200 000 EUR v porovnaní so 122 200 000 EUR v roku 2009, čo predstavuje nárast o 12,27 %; keďže príspevok Únie do rozpočtu agentúry na rok 2010 dosiahol výšku 34 197 000 EUR (6), čo predstavuje nárast o 0,87 % v porovnaní s rokom 2009,

      Rozpočtové a finančné hospodárenie

               1.

               pripomína, že dve tretiny rozpočtu agentúry pochádzajú z poplatkov a platieb hradených subjektmi odvetvia, jedna tretina pochádza z dotácií Únie a pôvodná výška príspevku Únie pre agentúru na rok 2010 bola 32 879 000 EUR; konštatuje však, že k tejto sume sa pripočítala suma 1 318 000 EUR pochádzajúca z vrátenia prebytku, čoho výsledkom je celkový príspevok Únie vo výške 34 197 000 EUR;

               2.

               konštatuje, že rozpočet agentúry sa zvýšil o 61 % z 85 200 000 EUR v roku 2007 na 137 200 000 EUR v roku 2010, zatiaľ čo počet zamestnancov vzrástol z 333 na 524;

               3.

               poznamenáva, že podľa článku 3 nariadenia Komisie (ES) č. 593/2007 z 31. mája 2007 o poplatkoch a platbách vyberaných Európskou agentúrou pre bezpečnosť letectva (7) predstavujú príjmy z poplatkov pripísané príjmy, ktoré môže agentúra preniesť, pokiaľ sa nepoužili; poznamenáva, že príjmy od subjektov odvetvia sa môžu týkať viac ako jedného rozpočtového roku; konštatuje, že rezerva, ktorú možno použiť počas nasledujúcich rokov, sa upraví na základe zostatku rozpočtu za daný rok; konštatuje, že výška rezervy za posledné dva roky klesla z 29 000 000 EUR na konci roka 2008 na 21 000 000 EUR na konci roka 2010;

               4.

               na základe konečnej účtovnej závierky za rozpočtový rok 2010 konštatuje, že agentúra použila iba nediferencované rozpočtové prostriedky a že v dôsledku toho sa výška viazaných rozpočtových prostriedkov rovnala výške platobných rozpočtových prostriedkov; okrem toho poznamenáva, že celková miera plnenia rozpočtu na rok 2010 dosiahla v prípade rozpočtových prostriedkov 99,51 %;

               5.

               vyzýva agentúru, aby prijala ďalšie primerané opatrenia s cieľom odstrániť nedostatky, ktoré ohrozujú transparentnosť postupu verejného obstarávania, ako aj zásadu riadneho finančného hospodárenia;

      Účtovníctvo

               6.

               na základe konečnej účtovnej závierky agentúry zisťuje, že agentúra v roku 2010 zmenila spôsob vykazovania príjmov z postupu založeného na nákladoch na postup založený na metóde rovnomerného odpisovania navrhnutý v účtovnom pravidle EK č. 4;

               7.

               na základe informácií od agentúry rozumie, že zmena bola vykonaná s cieľom zlepšiť presnosť a transparentnosť spôsobu, akým sa príjem získava, a nadviazať na odporúčanie Dvora audítorov z roku 2009 uplatňovať postup, ktorý by presnejšie odzrkadľoval výšku príjmov vyčlenenú na rozpočtový rok;

               8.

               na základe výročnej správy o činnosti agentúry berie na vedomie, že podnikový systém plánovania zdrojov sa naďalej zlepšoval a systematicky používal pre všetky druhy finančných transakcií a koncoročnú závierku;

      Metóda verejného obstarávania

               9.

               na základe výročnej správy o činnosti agentúry poznamenáva, že počas roka 2010 sa uskutočnilo 23 verejných súťaží s vysokou hodnotou, ktoré sa týkali operačných aj administratívnych potrieb a z ktorých 20 bolo ukončených, pričom bolo podpísaných 29 zmlúv na vysokú sumu v hodnote približne 14 000 000 EUR; okrem toho poznamenáva, že bolo podpísaných 428 zmlúv v nadväznosti na verejné obstarávania s nízkou hodnotou, ktorých celková suma predstavovala približne 1 650 000 EUR;

               10.

               na základe informácií od Dvora audítorov berie na vedomie najmä to, že pri dvoch veľkých postupoch verejného obstarávania metóda hodnotenia neumožnila, aby uchádzači s najlepšou finančnou ponukou dosiahli najvyšší počet bodov za cenu; na základe informácií od agentúry poznamenáva, že tieto dva postupy verejného obstarávania sa týkali:

                           —

                           obnovenia štvorročnej zmluvy na upratovacie služby v hodnote 1 000 000 EUR,

                           —

                           rámcovej zmluvy na obdobie najviac štyroch rokov na štúdium požiadaviek a noriem v oblasti certifikácie motorov lietadiel s maximálnou hodnotou 2 500 000 EUR, v prípade ktorej dodávateľ, ktorému bola zákazka udelená, nevyplnil vo svojej ponuke všetky nákladové položky;

                     konštatuje, že agentúra v odpovedi uviedla, že nebol zaznamenaný žiadny negatívny vplyv na výsledok, zohľadní však pripomienky Dvora audítorov a v budúcnosti sa zameria na uvedené riziko tak, že bude venovať väčšiu pozornosť vzorcom finančného hodnotenia;

      Ľudské zdroje

               11.

               konštatuje, že orgán udeľujúci absolutórium našiel opäť nedostatky v postupoch výberu zamestnancov, ktoré ohrozujú transparentnosť týchto postupov; na základe informácií od Dvora audítorov berie na vedomie, že sa nenašli dôkazy o tom, že sa pred preskúmaním žiadostí stanovili hraničné kritériá pre pozvanie na pohovor alebo zaradenie na rezervný zoznam; poznamenáva, že dôvodom tejto skutočnosti môže byť snaha o utajenie rodinkárstva alebo konfliktu záujmov; žiada, aby sa urobilo všetko pre zabránenie konfliktu záujmov; vyzýva Komisiu, aby zabezpečila, aby agentúra správne uplatňovala predpisy Únie; zdôrazňuje význam transparentnosti v postupoch verejného obstarávania a výberu zamestnancov;

               12.

               poznamenáva, že agentúra neinformovala orgán udeľujúci absolutórium o opatreniach, ktoré prijala s cieľom zabezpečiť väčšiu transparentnosť postupov výberu jej odborných pracovníkov/zamestnancov, ako sa požadovalo v roku 2009, hoci chápe, že problém sa riešil v roku 2010 po tom, čo Dvor audítorov opäť poukázal na túto otázku vo svojej správe; ešte raz zdôrazňuje, že dosah týchto nedostatkov je ešte závažnejší, ak sa vezmú do úvahy ciele agentúry, medzi ktoré patrí vydávanie technických podmienok certifikácie, prijímanie rozhodnutí o certifikácii v oblasti letovej spôsobilosti a životného prostredia a vykonávanie kontroly dodržiavania noriem príslušnými orgánmi členských štátov;

               13.

               berie na vedomie odpoveď agentúry Dvoru audítorov, že v usmerneniach pre členov komisií jasne stanovila minimálny počet bodov, ktorý musia kandidáti dosiahnuť na to, aby boli pozvaní na ústny pohovor (50 %) alebo zaradení do rezervného zoznamu (65 %), ale že si vyhradzuje právo rozhodovať o tom, čo predstavuje maximálny primeraný počet kandidátov, ktorý je potrebné pozvať na pohovor podľa dosiahnutých bodov;

               14.

               pripomína agentúre, aké dôležité je zabezpečiť primeranú odbornú prípravu kontrolných tímov a ich vedúcich, ako aj kvalifikačné kritériá na tieto funkcie; vyzýva agentúru, aby prijala konkrétne opatrenia a informovala o nich orgán udeľujúci absolutórium;

               15.

               konštatuje, že v rokoch 2009 až 2010 počet zamestnancov agentúry vzrástol z 509 na 578 vrátane dočasných a zmluvných zamestnancov;

      Konflikt záujmov

               16.

               poznamenáva, že technických zamestnancov agentúry je zvyčajne potrebné prijímať z národných leteckých úradov a leteckého priemyslu; chápe, že zamestnanci musia mať dostatočné a aktuálne technické skúsenosti s prácou v odvetví letectva, aby mohli vykonávať technické overovanie dokumentov preukazujúcich súlad s cieľom zaistiť náležitú úroveň bezpečnosti letectva v súlade s platnými právnymi predpismi Únie; vyjadruje však znepokojenie nad tým, že táto situácia by mohla spôsobiť konflikt záujmov, ak zamestnanec prijatý od výrobcu lietadiel pracuje v agentúre a rozhoduje o udelení certifikátu lietadlu, na ktorom pracoval, keď bol u daného výrobcu zamestnaný, čo by mohlo viesť ku konfliktu záujmov, keby sa na to neprišlo a riadne neriešilo; uvedomuje si, že agentúra zaviedla certifikačný postup, pri ktorom je nestrannosť rozhodnutí zaručená kolegialitou technických hodnotení a samotným postupom rozhodovania; chápe taktiež, že agentúra pripravuje vytvorenie zásad agentúry v oblasti kódexu správania vrátane identifikácie, prevencie, monitorovania a riešenia dôsledkov prípadov možného konfliktu záujmov, ktoré agentúre pomôžu zlepšiť zisťovanie a riešenie situácií konfliktu záujmov takým spôsobom, ktorý v žiadnom prípade neohrozí leteckú bezpečnosť;

               17.

               vyzýva agentúru, aby riadne zohľadňovala pracovné skúsenosti svojich zamestnancov a predchádzala tak konfliktom záujmov; zastáva názor, že zásady agentúry týkajúce sa konfliktu záujmov by mali určiť, do akej miery a za akých podmienok sa zamestnanec agentúry môže podieľať na udeľovaní certifikátu lietadlu, na ktorom pracoval pred tým, ako nastúpil do agentúry;

               18.

               vyzýva agentúru, aby prijala účinné postupy, ktoré budú náležitým spôsobom riešiť možné prípady údajného konfliktu záujmov v rámci agentúry; vyzýva taktiež agentúru, aby na svojej webovej stránke uverejnila vyhlásenie o záujmoch a profesijnej minulosti svojich odborníkov, vedúcich zamestnancov, členov správnej rady a všetkých ďalších osôb, ktorých činnosť súvisí s vydávaním certifikátov; upozorňuje, že agentúra by mala dodržiavať usmernenia organizácie OECD v oblasti konfliktu záujmov;

               19.

               orgán udeľujúci absolutórium poznamenáva, že agentúra sa podieľa na rozhodnutiach, ktoré majú zásadný význam pre všetkých občanov, a berie do úvahy exponované postavenie agentúry vyplývajúce z jej významu pre letectvo, zároveň však očakáva, že dostane a prediskutuje zistenia a odporúčania osobitnej správy o situáciách konfliktu záujmov, ktorú má Dvor audítorov zverejniť do konca júna 2012;

      Výkonnosť

               20.

               vyzýva agentúru, aby v prípade prevádzkového rozpočtu pokračovala v zavádzaní existujúcej štruktúry vychádzajúcej z činností s cieľom vytvoriť jasné prepojenie medzi pracovným programom a finančnými prognózami a ďalej zlepšovať monitorovanie a vykazovanie výkonnosti;

               21.

               žiada agentúru, aby podľa okolností zahrnula Ganttove diagramy do plánovania každej zo svojich operačných činností; zdôrazňuje tiež, že je dôležité, aby agentúra v rámci plánovania stanovila ciele SMART a ukazovatele RACER, ako to od roku 2008 robí v ročnom pracovnom programe a výročnej správe o činnosti;

      Vnútorná kontrola

               22.

               na základe výročnej správy o činnosti konštatuje, že agentúra v roku 2010 posilnila svoj integrovaný systém riadenia vrátane koncepcie vnútornej kontroly, ktorej cieľom je zabezpečiť správne zmiernenie rizík, aby sa zlepšila schopnosť agentúry dosahovať ciele týkajúce sa prevádzky, kvality, súladu a financií;

               23.

               berie na vedomie, že v decembri 2010 bol integrovanému systému riadenia agentúry udelený certifikát na základe medzinárodne uznávanej normy riadenia kvality ISO 9001:2008;

      Postup kontroly dodržiavania noriem

               24.

               vyzýva agentúru, aby ďalej zlepšila dokumentáciu k plánovaniu kontrol; pripomína agentúre, že je dôležité zdokumentovať hodnotenie rizika a kritériá, ktoré sa použili pri stanovovaní plánu kontrol, aby vedela zdôvodniť svoj vnútorný rozhodovací proces v prípadoch, ktoré sa vyznačujú vážnymi nedostatkami ovplyvňujúcimi bezpečnosť občanov Únie;

               25.

               okrem toho vyzýva agentúru, aby ďalej zvyšovala svoju účinnosť pri riadení kľúčových otázok v oblasti bezpečnosti tým, že:

                           —

                           bude monitorovať informácie,

                           —

                           skráti dĺžku časového rámca pre podávanie správ a vykonávanie,

                           —

                           zdokumentuje rozhodovací proces medzi agentúrou a Komisiou,

                           —

                           primerane zmierni riziká možnej situácie konfliktu záujmov;

               26.

               okrem toho vyzýva agentúru, aby roztriedila zistenia kontroly označené ako pripomienky, monitorovala ich a ďalej sa im venovala; na základe informácií agentúry konštatuje, že agentúra vytvorila prevádzkový postup na definovanie týchto zistení a ich oznámenie Komisii; vyzýva preto agentúru, aby informovala orgán udeľujúci absolutórium o konkrétnych prijatých opatreniach;

      Vnútorný audit

               27.

               berie na vedomie, že niektoré „veľmi dôležité“ odporúčania Útvaru pre vnútorný audit (IAS) zamerané na zmiernenie nevyriešených rizík, ktorým agentúra čelí, sa stále neuplatňujú a že ich v súčasnosti preskúmava Útvar pre vnútorný audit;

               28.

               poznamenáva najmä, že Útvar pre vnútorný audit vykonal v roku 2010 audit postupu kontroly dodržiavania noriem s cieľom zhodnotiť a poskytnúť nezávislú záruku ohľadom systému vnútornej kontroly používaného v rámci postupu kontroly dodržiavania noriem s cieľom zmonitorovať uplatňovanie príslušných nariadení Únie národnými leteckými úradmi a podať o tom správu Komisii; taktiež poznamenáva, že agentúra vypracovala plán nápravných opatrení, ktorý schválil Útvar pre vnútorný audit, a že Útvaru pre vnútorný audit poskytla na účely preskúmania dôkazy o vykonaní opatrení uvedených v odsekoch 25 až 27 tejto správy;

               29.

               v tejto súvislosti vyzýva agentúru, aby naďalej:

                           —

                           dokumentovala svoje hodnotenia rizík po vykonaní ročných programov kontroly a kontrolnej prehliadky;

                           —

                           zlepšovala monitorovanie závažných nedostatkov, ktoré podnecujú obavy v oblasti bezpečnosti, a podávanie správ o takýchto nedostatkoch;

                           —

                           monitorovala riešenie pripomienok, ktoré predložila po kontrolných prehliadkach;

               30.

               upriamuje pozornosť na svoje odporúčania z predchádzajúcich správ o absolutóriu, ako sa uvádzajú v prílohe k tomuto uzneseniu;

               31.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (8) o výkonnosti, finančnom hospodárení a kontrole agentúr.

      (1)  Ú. v. EÚ C 366, 15.12.2011, s. 21.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 79, 19.3.2008, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 250, 27.9.2011, s. 140.

      (6)  Ú. v. EÚ L 64, 12.3.2010, s. 613.

      (7)  Ú. v. EÚ L 140, 1.6.2007, s. 3.

      (8)  Prijaté texty, P7_TA(2012)0164 (pozri stranu 388tohto úradného vestníka).


title: Rozhodnutie Rady (SZBP) 2016/947 zo 14. júna 2016, ktorým sa mení jednotná akcia 2008/124/SZBP o misii Európskej únie na podporu právneho štátu v Kosove (Týmto označením nie sú dotknuté pozície k otázke štatútu a označenie je v súlade s rezolúciou BR OSN č. 1244(1999) a so stanoviskom Medzinárodného súdneho dvora (ICJ) k vyhláseniu nezávislosti Kosova.) (EULEX KOSOVO)

text:
                  15.6.2016

                  SK

                  Úradný vestník Európskej únie

                  L 157/26

            ROZHODNUTIE RADY (SZBP) 2016/947
      zo 14. júna 2016,
      ktorým sa mení jednotná akcia 2008/124/SZBP o misii Európskej únie na podporu právneho štátu v Kosove (*) (EULEX KOSOVO)
      RADA EURÓPSKEJ ÚNIE,
      so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
      so zreteľom na návrh vysokého predstaviteľa Únie pre zahraničné veci a bezpečnostnú politiku,
      keďže:

                  (1)

                  Rada 4. februára 2008 prijala jednotnú akciu 2008/124/SZBP (1).

                  (2)

                  Rada 12. júna 2014 prijala rozhodnutie 2014/349/SZBP (2), ktorým sa jednotná akcia 2008/124/SZBP zmenila a predĺžila do 14. júna 2016.

                  (3)

                  Rada 11. júna 2015 prijala rozhodnutie 2015/901/SZBP (3), ktorým sa mení jednotná akcia 2008/124/SZBP, pričom sa stanovuje finančná referenčná suma na obdobie od 15. júna 2015 do 14. júna 2016.

                  (4)

                  Jednotná akcia 2008/124/SZBP by sa mala zmeniť s cieľom predĺžiť mandát misie EULEX Kosovo do 14. júna 2018 a stanoviť novú finančnú referenčnú sumu, ktorá má pokrývať obdobie od 15. júna 2016 do 14. júna 2017.

                  (5)

                  Žiadne ustanovenie tohto rozhodnutia nemožno vykladať v tom zmysle, že by ním bola dotknutá nezávislosť alebo autonómia sudcov a prokurátorov.

                  (6)

                  Vzhľadom na osobitnú povahu činnosti misie EULEX Kosovo na podporu súdnych konaní postúpených do členských štátov je vhodné určiť v tomto rozhodnutí sumu predpokladanú na pokrytie podpory súdnych konaní postúpených do členských štátov a zabezpečiť plnenie príslušnej časti rozpočtu prostredníctvom grantu.

                  (7)

                  Misia EULEX Kosovo sa uskutoční v kontexte situácie, ktorá sa môže zhoršiť a mohla by ohroziť splnenie cieľov vonkajšej činnosti Únie stanovených v článku 21 zmluvy.

                  (8)

                  Jednotná akcia 2008/124/SZBP by sa preto mala zodpovedajúcim spôsobom zmeniť,

            PRIJALA TOTO ROZHODNUTIE:
      Článok 1
      Jednotná akcia 2008/124/SZBP sa mení takto:

                  1.

                  Článok 16 sa mení takto:

                              a)

                              do odseku 1 sa dopĺňajú tieto pododseky:
                              „Finančná referenčná suma určená na pokrytie výdavkov misie EULEX KOSOVO od 15. júna 2016 do 14. júna 2017 je 63 600 000 EUR.
                              Zo sumy uvedenej v deviatom pododseku je 34 500 000 EUR určených na pokrytie výdavkov misie EULEX KOSOVO spojených s vykonávaním jej mandátu v Kosove od 15. júna do 14. decembra 2016 a 29 100 000 EUR na pokrytie podpory pre súdne konania postúpené do členských štátov od 15. júna 2016 do 14. júna 2017. Uvedená suma tiež retroaktívne pokrýva výdavky, ktoré vznikli pri podpore postúpených súdnych konaní k 1. aprílu 2016. Komisia podpíše dohodu o grante na danú sumu s tajomníkom konajúcim v mene súdnej kancelárie poverenej správou postúpených súdnych konaní. Na túto dohodu o grante sa vzťahujú pravidlá stanovené v nariadení (EÚ, Euratom) č. 966/2012 (**).
                              O finančnej referenčnej sume na nasledujúce obdobie pre misiu EULEX Kosovo rozhodne Rada.

                                 (**)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a ktorým sa zrušuje nariadenie Rady (ES, Euratom) č. 1605/2002 (Ú. v. EÚ L 298, 26.10.2012, s. 1).“;"

                              b)

                              odsek 4 sa nahrádza takto:
                              „4.   Misia EULEX KOSOVO zodpovedá za finančné plnenie rozpočtu misie s výnimkou sumy uvedenej v odseku 1 desiatom pododseku, súvisiacej s podporou súdnych konaní postúpených do členských štátov. Misia EULEX KOSOVO na tento účel podpíše dohodu s Komisiou.“.

                  2.

                  V článku 20 sa druhý odsek nahrádza takto:
                  „Jej účinnosť uplynie 14. júna 2018. Rada na návrh vysokého predstaviteľa a berúc do úvahy doplnkové zdroje financovania, ako aj príspevky od ostatných partnerov prijme potrebné rozhodnutia s cieľom zabezpečiť účinnosť mandátu misie EULEX KOSOVO na podporu postúpených súdnych konaní uvedených v článku 3a a súvisiacich potrebných finančných prostriedkov až do uzavretia týchto súdnych konaní.“.

            Článok 2
      Toto rozhodnutie nadobúda účinnosť dňom jeho prijatia.

         V Luxemburgu, 14. júna 2016

               Za Radu

               predseda

            A.G. KOENDERS

         (*)  Týmto označením nie sú dotknuté pozície k otázke štatútu a označenie je v súlade s rezolúciou BR OSN č. 1244(1999) a so stanoviskom Medzinárodného súdneho dvora (ICJ) k vyhláseniu nezávislosti Kosova.

         (1)  Jednotná akcia Rady 2008/124/SZBP zo 4. februára 2008 o misii Európskej únie na podporu právneho štátu v Kosove, EULEX Kosovo (Ú. v. EÚ L 42, 16.2.2008, s. 92).

         (2)  Rozhodnutie Rady 2014/349/SZBP z 12. júna 2014, ktorým sa mení jednotná akcia 2008/124/SZBP o misii Európskej únie na podporu právneho štátu v Kosove, EULEX KOSOVO (Ú. v. EÚ L 174, 13.6.2014, s. 42).

         (3)  Rozhodnutie Rady 2015/901 z 11. júna 2015, ktorým sa mení jednotná akcia 2008/124/SZBP o misii Európskej únie na podporu právneho štátu v Kosove, EULEX KOSOVO (Ú. v. EÚ L 147, 12.6.2015, s. 21).


title: Rozhodnutie Komisie zo 16. decembra 1982 o zozname prevádzkarní v Juhoafrickej republike a Namíbii schválených pre dovoz čerstvého mäsa do spoločenstva

text:
Dôležité právne oznámenie

|

31982D0913

Úradný vestník L 381 , 31/12/1982 S. 0028 - 0029 Fínske špeciálne vydanie: Kapitola 3 Zväzok 15 S. 0220  Španielske špeciálne vydanie: Kapitola 03 Zväzok 26 S. 0232  Švédske špeciálne vydanie: Kapitola 3 Zväzok 15 S. 0220  Portugalské špeciálne vydanie Kapitola 03 Zväzok 26 S. 0232

		Rozhodnutie Komisiezo 16. decembra 1982o zozname prevádzkarní v Juhoafrickej republike a Namíbii schválených pre dovoz čerstvého mäsa do spoločenstva(82/913/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 72/462/EHS z 12. decembra 1972 o otázkach zdravotnej a veterinárnej inšpekcie pri dovoze hovädzieho dobytka a ošípaných a čerstvého mäsa z tretích krajín [1], a najmä na jej článok 4 ods. 1 a článok 18 ods. 1 písm. a) a b);keďže prevádzkarne v tretích krajinách nemôžu byť oprávnené na vývoz čerstvého mäsa do spoločenstva, pokiaľ nevyhovujú všeobecným a osobitným podmienkam stanoveným v smernici 72/462/EHS;keďže príslušné orgány predložili v súlade s článkom 4 ods. 3 smernice 72/462/EHS zoznam prevádzkarní oprávnených na vývoz do spoločenstva;keďže kontroly spoločenstva na mieste ukázali, že hygienická úroveň mnohých z týchto prevádzkarní je vyhovujúca a môžu byť preto uvedené v prvom zozname prevádzkarní podľa článku 4 ods. 1 uvedenej smernice, z ktorých smie byť dovoz čerstvého mäsa povolený;keďže prípad ostatných prevádzkarní navrhnutých príslušnými orgánmi musí byť znovu preskúmaný na základe ďalších informácií týkajúcich sa ich hygienickej úrovne a ich schopnosti rýchleho prispôsobenia právnym predpisom spoločenstva;keďže medzitým, aby nedošlo k náhlemu prerušeniu existujúcich obchodných tokov, možno udeliť týmto prevádzkarniam dočasné povolenie na pokračovanie vo vývoze čerstvého mäsa do tých členských krajín, ktoré sú ho ochotné prijať;keďže bude preto potrebné toto rozhodnutie znovu preskúmať a v prípade potreby toto rozhodnutie zmeniť a doplniť vzhľadom na prijaté opatrenia a zlepšenia v tejto oblasti;keďže treba pripomenúť, že dovoz čerstvého mäsa naďalej podlieha ostatným veterinárnym predpisom spoločenstva, najmä predpisom týkajúcim sa ochrany zdravia zvierat, vrátane osobitných ustanovení pre Dánsko, Írsko a Spojené kráľovstvo;keďže podmienky pre dovoz čerstvého mäsa z prevádzkarní uvedených v zozname prílohy k tomuto rozhodnutiu naďalej podliehajú inde stanoveným predpisom spoločenstva a všeobecným ustanoveniam zmluvy; keďže najmä dovoz určitých kategórií mäsa, ako je mäso s hmotnosťou nižšou než 3 kilogramy alebo mäso obsahujúce rezíduá určitých látok, na ktoré sa doteraz nevzťahujú harmonizované pravidlá spoločenstva, z tretích krajín a ich spätný vývoz do iných členských štátov naďalej podliehajú hygienickým právnym predpisom dovážajúceho členského štátu;keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru,PRIJALA TOTO ROZHODNUTIE:Článok 11. Prevádzkarne v Južnej Afrike a Namíbii uvedené v zozname prílohy sa schvaľujú pre dovoz čerstvého mäsa do spoločenstva podľa uvedenej prílohy.2. Na tovar dovážaný z prevádzkarní uvedených v odseku 1 sa vzťahujú tiež veterinárne predpisy spoločenstva, najmä predpisy týkajúce sa ochrany zdravia zvierat.Článok 21. Členské štáty zakážu dovozy čerstvého mäsa z prevádzkarní, ktoré nie sú uvedené v zozname prílohy.2. Zákaz ustanovený v odseku 1 sa však do 1. augusta 1983 nevzťahuje na prevádzkarne neuvedené v zozname prílohy, ktoré boli 16. augusta 1982 schválené a úradne navrhnuté príslušnými orgánmi podľa článku 4 ods. 3 smernice 72/462/EHS, pokiaľ sa neprijme do 1. augusta 1983 v súlade s článkom 4 ods. 1 uvedenej smernice opačné rozhodnutie.Komisia predloží zoznam týchto prevádzkarní členským štátom.Článok 3Toto rozhodnutie sa uplatňuje od 1. januára 1983.Článok 4Toto rozhodnutie sa preskúma a v prípade potreby zmení a doplní do 1. mája 1983.Článok 5Toto rozhodnutie je adresované členským štátom.V Bruseli 16. decembra 1982Za KomisiuPoul Dalsagerčlen Komisie[1] Ú. v. ES L 302, 31.12.1972, s. 28.--------------------------------------------------PRÍLOHAZOZNAM ZARIADENÍI. HOVÄDZIE MÄSOA. Bitúnky a rozrábkarneČíslo prevádzkarne | Prevádzkareň | Adresa |23 | Karoo Meat Packers | Okahandja, Namibia |25 | Damara Meat Packers | Otavi, Namibia |30 | Johannesburg Abattoir | City Deep, Transvaal, RSA |47 | Bull Brand Foods | Krugersdorp, Transvaal, RSA |B. Rozrábkarne61 | Meat Control Board | Cape Town, Cape Province, RSA |62 | National Meat Suppliers | Cape Town, Cape Province, RSA |69 | Karoo Meat Packers | Cape Town, Cape Province, RSA |83 | Blue Continent Cold Storage | Cape Town, Cape Province, RSA |87 | Rand Cold Storage | City Deep, Transvaal, RSA |93 | Wholesome Meats | Durban, Natal, RSA |II. CHLADIARENSKÉ SKLADY4 | Table Bay Cold Storage | Cape Town, Cape Province, RSA |84 | Maydon Wharf Cold Storage | Durban, Natal, RSA |90 | Epping Cold Storage | Cape Town, Cape Province, RSA |94 | Walvis Bay Cold Storage | Walvis Bay |--------------------------------------------------


title: 2014/785/EÚ: Rozhodnutie Rady zo 7. novembra 2014 o pozícii, ktorá sa má prijať v mene Európskej únie v Spoločnom výbore EHP, pokiaľ ide o zmenu Protokolu 31 k Dohode o EHP o spolupráci v špecifických oblastiach mimo štyroch slobôd (Ochrana spotrebiteľa)

text:
               13.11.2014

               SK

               Úradný vestník Európskej únie

               L 328/45

         ROZHODNUTIE RADY
   zo 7. novembra 2014
   o pozícii, ktorá sa má prijať v mene Európskej únie v Spoločnom výbore EHP, pokiaľ ide o zmenu Protokolu 31 k Dohode o EHP o spolupráci v špecifických oblastiach mimo štyroch slobôd (Ochrana spotrebiteľa)

      (2014/785/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 169 v spojení s jej článkom 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

               (2)

               Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31 k tejto dohode.

               (3)

               Protokol 31 k Dohode o EHP obsahuje ustanovenia a opatrenia týkajúce sa spolupráce v špecifických oblastiach mimo štyroch slobôd.

               (4)

               Je vhodné rozšíriť spoluprácu zmluvných strán Dohody o EHP tak, aby zahŕňala nariadenie Európskeho parlamentu a Rady (EÚ) č. 254/2014 (3).

               (5)

               Je vhodné, aby sa účasť štátov EZVO na činnostiach vyplývajúcich z nariadenia (EÚ) č. 254/2014 začala od 1. januára 2014 bez ohľadu na to, kedy bude prijaté rozhodnutie Spoločného výboru EHP pripojené k tomuto rozhodnutiu alebo či bude po 10. júli 2014 oznámené splnenie prípadných ústavných požiadaviek nevyhnutných pre prijatie tohto rozhodnutia Spoločného výboru EHP.

               (6)

               Subjekty usadené v štátoch EZVO by mali byť oprávnené zúčastniť sa na činnostiach, ktoré sa začali pred nadobudnutím účinnosti rozhodnutia Spoločného výboru EHP pripojeného k tomuto rozhodnutiu. Náklady vzniknuté pri takýchto činnostiach, ktorých vykonávanie sa začalo po 1. januári 2014, možno považovať za oprávnené za rovnakých podmienok ako v prípade nákladov vzniknutých subjektom usadeným v členských štátoch Únie za predpokladu, že rozhodnutie Spoločného výboru EHP nadobudne účinnosť pred koncom príslušnej akcie.

               (7)

               Protokol 31 k Dohode o EHP by sa preto mal zodpovedajúcim spôsobom zmeniť.

               (8)

               Pozícia Únie v Spoločnom výbore EHP by preto mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Európskej únie v Spoločnom výbore EHP k navrhovanej zmene Protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 7. novembra 2014

            Za Radu

            predseda

         P. C. PADOAN

      (1)  Ú. v. ES L 305, 30.11.1994, s. 6.

      (2)  Ú. v. ES L 1, 3.1.1994, s. 3.

      (3)  Nariadenie Európskeho parlamentu a Rady (EÚ) č. 254/2014 z 26. februára 2014 o viacročnom programe Spotrebitelia na roky 2014 – 2020, ktorým sa zrušuje rozhodnutie č. 1926/2006/ES (Ú. v. EÚ L 84, 20.3.2014, s. 42).

      NÁVRH
      ROZHODNUTIE SPOLOČNÉHO VÝBORU EHP č. …/2014
      z …,
      ktorým sa mení Protokol 31 k Dohode o EHP o spolupráci v špecifických oblastiach mimo štyroch slobôd
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
      keďže:

                  (1)

                  Je vhodné rozšíriť spoluprácu zmluvných strán Dohody o EHP tak, aby zahŕňala nariadenie Európskeho parlamentu a Rady (EÚ) č. 254/2014 z 26. februára 2014 o viacročnom programe Spotrebitelia na roky 2014 – 2020, ktorým sa zrušuje rozhodnutie č. 1926/2006/ES (1).

                  (2)

                  Je vhodné, aby sa účasť štátov EZVO na činnostiach vyplývajúcich z nariadenia (EÚ) č. 254/2014 začala od 1. januára 2014 bez ohľadu na to, kedy bude prijaté toto rozhodnutie alebo či bude po 10. júli 2014 oznámené splnenie prípadných ústavných požiadaviek nevyhnutných pre prijatie tohto rozhodnutia.

                  (3)

                  Subjekty usadené v štátoch EZVO by mali byť oprávnené zúčastniť sa na činnostiach, ktoré sa začali pred nadobudnutím účinnosti tohto rozhodnutia. Náklady vzniknuté pri takýchto činnostiach, ktorých vykonávanie sa začalo po 1. januári 2014, možno považovať za oprávnené za rovnakých podmienok ako v prípade nákladov vzniknutých subjektom usadeným v členských štátoch EÚ za predpokladu, že toto rozhodnutie nadobudne účinnosť pred koncom príslušnej akcie.

                  (4)

                  Protokol 31 k Dohode o EHP by sa mal preto zmeniť tak, aby umožňoval túto rozšírenú spoluprácu od 1. januára 2014,

            PRIJAL TOTO ROZHODNUTIE:
      Článok 1
      Článok 6 Protokolu 31 k Dohode o EHP sa mení takto:

                  1.

                  Za odsek 3a sa vkladá tento odsek:
                  „3b.   Štáty EZVO sa s účinnosťou od 1. januára 2014 zúčastňujú na tomto programe:

                              —

                                 32014 R 0254: Nariadenie Európskeho parlamentu a Rady (EÚ) č. 254/2014 z 26. februára 2014 o viacročnom programe Spotrebitelia na roky 2014 – 2020, ktorým sa zrušuje rozhodnutie č. 1926/2006/ES (Ú. v. EÚ L 84, 20.3.2014, s. 42).
                              Náklady vzniknuté pri činnostiach, ktorých vykonávanie sa začne po 1. januári 2014, sa môžu považovať za oprávnené od začatia akcie podľa dohody o grante alebo rozhodnutia o grante za predpokladu, že rozhodnutie Spoločného výboru EHP č. …/2014 z … nadobudne účinnosť pred skončením príslušnej akcie.
                              Lichtenštajnsko sa vyníma z účasti na tomto programe a neprispieva finančne na tento program.“

                  2.

                  Text odseku 4 sa nahrádza takto:
                  „Štáty EZVO finančne prispievajú na činnosti uvedené v odsekoch 3, 3a a 3b v súlade s článkom 82 ods. 1 písm. a) dohody.“

                  3.

                  Text odseku 5 sa nahrádza takto:
                  „Štáty EZVO sa od začiatku spolupráce v rámci činností uvedených v odsekoch 3, 3a a 3b v plnom rozsahu a bez hlasovacieho práva podieľajú na práci výborov ES a iných orgánov, ktoré Komisii ES pomáhajú pri riadení alebo rozvíjaní uvedených činností.“

            Článok 2
      Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (2).
      Uplatňuje sa od 1. januára 2014.
      Článok 3
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli

               Za Spoločný výbor EHP

               predseda

               tajomníci

               Spoločného výboru EHP

         (1)  Ú. v. EÚ L 84, 20.3.2014, s. 42.

         (2)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie Európskeho parlamentu (EÚ) 2015/1668 z 29. apríla 2015 o účtovnej závierke Európskej námornej bezpečnostnej agentúry za rozpočtový rok 2013

text:
               30.9.2015

               SK

               Úradný vestník Európskej únie

               L 255/282

      ROZHODNUTIE EURÓPSKEHO PARLAMENTU (EÚ) 2015/1668
      z 29. apríla 2015
      o účtovnej závierke Európskej námornej bezpečnostnej agentúry za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej námornej bezpečnostnej agentúry za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Európskej námornej bezpečnostnej agentúry za rozpočtový rok 2013 spolu s odpoveďami agentúry (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória agentúre za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 1406/2002 z 27. júna 2002, ktorým sa ustanovuje Európska námorná bezpečnostná agentúra (5), a najmä na jeho článok 19,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A8-0088/2015),

         1.

            berie na vedomie, že konečná ročná účtovná závierka Európskej námornej bezpečnostnej agentúry sa nachádza v prílohe k správe Dvora audítorov;

         2.

            schvaľuje účtovnú závierku Európskej námornej bezpečnostnej agentúry za rozpočtový rok 2013;

         3.

            poveruje svojho predsedu, aby postúpil toto rozhodnutie výkonnému riaditeľovi Európskej námornej bezpečnostnej agentúry, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 210.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. ES L 208, 5.8.2002, s. 1.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: Rozhodnutie Rady 2014/751/SZBP z  30. októbra 2014 , ktorým sa mení rozhodnutie 2010/573/SZBP o reštriktívnych opatreniach voči vedeniu podnesterskej oblasti Moldavskej republiky

text:
               31.10.2014

               SK

               Úradný vestník Európskej únie

               L 311/54

         ROZHODNUTIE RADY 2014/751/SZBP
   z 30. októbra 2014,
   ktorým sa mení rozhodnutie 2010/573/SZBP o reštriktívnych opatreniach voči vedeniu podnesterskej oblasti Moldavskej republiky
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 27. septembra 2010 prijala rozhodnutie 2010/573/SZBP (1).

               (2)

               Reštriktívne opatrenia voči vedeniu podnesterskej oblasti Moldavskej republiky by sa na základe preskúmania rozhodnutia 2010/573/SZBP mali predĺžiť do 31. októbra 2015.

               (3)

               Rozhodnutie 2010/573/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Článok 4 ods. 2 rozhodnutia 2010/573/SZBP sa týmto nahrádza takto:

      „2.   Toto rozhodnutie sa uplatňuje do 31. októbra 2015. Pravidelne sa preskúmava. Ak Rada usúdi, že sa jeho ciele nedosiahli, podľa potreby sa obnoví alebo zmení.“

   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 30. októbra 2014

            Za Radu

            predseda

         S. GOZI

      (1)  Rozhodnutie Rady 2010/573/SZBP z 27. septembra 2010 o reštriktívnych opatreniach voči vedeniu podnesterskej oblasti Moldavskej republiky (Ú. v. EÚ L 253, 28.9.2010, s. 54).


title: 2009/22/ES: Rozhodnutie Rady z  8. decembra 2008 , ktorým sa vymenúva predseda Vojenského výboru Európskej únie

text:
               14.1.2009

               SK

               Úradný vestník Európskej únie

               L 9/51

      ROZHODNUTIE RADY

   z 8. decembra 2008,
   ktorým sa vymenúva predseda Vojenského výboru Európskej únie
   (2009/22/ES)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 ods. 1,
   so zreteľom na Zmluvu o založení Európskeho spoločenstva, a najmä na jej článok 207,
   pripomínajúc rozhodnutie Rady 2001/79/SZBP z 22. januára 2001, ktorým sa zriaďuje Vojenský výbor Európskej únie (1),
   keďže:

               (1)

               Podľa článku 3 rozhodnutia 2001/79/SZBP predsedu Vojenského výboru vymenúva Rada na základe odporúčania výboru zasadajúceho na úrovni náčelníkov generálnych štábov.

               (2)

               Výbor zasadajúci na úrovni náčelníkov generálnych štábov na svojom zasadnutí 29. októbra 2008 odporučil, aby bol generál Håkan SYRÉN vymenovaný za predsedu Vojenského výboru Európskej únie,

         ROZHODLA TAKTO:
   Článok 1
   Generál Håkan SYRÉN sa vymenúva za predsedu Vojenského výboru Európskej únie na obdobie troch rokov od 6. novembra 2009.
   Článok 2
   Toto rozhodnutie sa uverejní v Úradnom vestníku Európskej únie.

      V Bruseli 8. decembra 2008

            Za Radu

            predseda

         B. KOUCHNER

      (1)  Ú. v. ES L 27, 30.1.2001, s. 4.


title: Rozhodnutie Rady (Euratom) 2016/829 z 12. mája 2016, ktorým sa schvaľuje uzavretie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Tadžickou republikou na strane druhej, Európskou komisiou v mene Európskeho spoločenstva pre atómovú energiu na účely zohľadnenia pristúpenia Chorvátskej republiky k Európskej únii

text:
               27.5.2016

               SK

               Úradný vestník Európskej únie

               L 140/3

         ROZHODNUTIE RADY (Euratom) 2016/829
   z 12. mája 2016,
   ktorým sa schvaľuje uzavretie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Tadžickou republikou na strane druhej, Európskou komisiou v mene Európskeho spoločenstva pre atómovú energiu na účely zohľadnenia pristúpenia Chorvátskej republiky k Európskej únii
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 druhý odsek,
   so zreteľom na odporúčanie Európskej komisie,
   keďže:

               (1)

               V súlade s článkom 6 ods. 2 aktu o pristúpení z roku 2011 sa má pristúpenie Chorvátskej republiky k dohode podpísanej alebo uzavretej členskými štátmi a Úniou s tretími krajinami alebo medzinárodnými organizáciami dohodnúť uzavretím protokolu k uvedenej dohode. V súlade s uvedeným článkom sa má na takéto pristúpenie uplatňovať zjednodušený postup, podľa ktorého má protokol uzavrieť Rada, konajúca jednomyseľne v mene členských štátov, a dotknutá tretia krajina.

               (2)

               Rada 14. septembra 2012 poverila Komisiu, aby začala rokovania týkajúce sa úpravy dohôd podpísaných alebo uzavretých medzi Úniou alebo Úniou a jej členskými štátmi a jednou alebo viacerými tretími krajinami alebo medzinárodnými organizáciami so zreteľom na pristúpenie Chorvátskej republiky k Únii.

               (3)

               Rokovania s Tadžickou republikou boli úspešne ukončené parafovaním Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Tadžickou republikou na strane druhej (1), na účely zohľadnenia pristúpenia Chorvátskej republiky k Únii (ďalej len „protokol“).

               (4)

               Podpis a uzavretie protokolu podlieha samostatnému postupu, pokiaľ ide o záležitosti patriace do právomoci Únie a jej členských štátov.

               (5)

               Uzavretie protokolu Komisiou by sa malo schváliť, pokiaľ ide o záležitosti patriace do právomoci Európskeho spoločenstva pre atómovú energiu,

         PRIJALA TOTO ROZHODNUTIE:
   Článok 1
   Týmto sa schvaľuje uzavretie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Tadžickou republikou na strane druhej, Európskou komisiou v mene Európskeho spoločenstva pre atómovú energiu na účely zohľadnenia pristúpenia Chorvátskej republiky k Európskej únii (2).
   Článok 2
   Toto rozhodnutie nadobúda účinnosť dňom jeho prijatia.

      V Bruseli 12. mája 2016

            Za Radu

            predsedníčka

         F. MOGHERINI

      (1)  Ú. v. EÚ L 350, 29.12.2009, s. 3.

      (2)  Text protokolu je pripojený k rozhodnutiu o uzavretí v mene Európskej únie a jej členských štátov Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Tadžickou republikou na strane druhej, na účely zohľadnenia pristúpenia Chorvátskej republiky k Európskej únii.


title: Rozhodnutie Predsedníctva Európskeho parlamentu z 26. októbra 2015, ktorým sa menia vykonávacie pravidlá k štatútu poslancov Európskeho parlamentu

text:
               28.11.2015

               SK

               Úradný vestník Európskej únie

               C 397/2

         ROZHODNUTIE PREDSEDNÍCTVA EURÓPSKEHO PARLAMENTU
   z 26. októbra 2015,
   ktorým sa menia vykonávacie pravidlá k štatútu poslancov Európskeho parlamentu
   (2015/C 397/03)
   PREDSEDNÍCTVO EURÓPSKEHO PARLAMENTU
   so zreteľom na Zmluvu o fungovaní Európskej únie, a najmä na jej článok 223 ods. 2,
   so zreteľom na štatút poslancov Európskeho parlamentu (1) (ďalej len „štatút“),
   so zreteľom na články 10 a 25 rokovacieho poriadku Európskeho parlamentu,
   keďže:

               (1)

               Vzhľadom na skúsenosti získané pri vykonávaní pravidiel týkajúcich sa akreditovaných a miestnych asistentov počas siedmeho volebného obdobia je potrebné uskutočniť vo vykonávacích pravidlách k štatútu poslancov Európskeho parlamentu (2) (ďalej len „vykonávacie pravidlá“) celý rad zmien. Hlavným cieľom týchto zmien je objasniť určité pravidlá, odstrániť nedostatky, ktoré boli zistené pri uplatňovaní vykonávacích pravidiel, a zlepšiť administratívu.

               (2)

               Uhrádzanie výdavkov na asistentskú výpomoc by sa malo obmedziť na výdavky, ktoré vznikli počas 30-dňového obdobia pred dňom, keď bola príslušnému oddeleniu Parlamentu predložená žiadosť o úhradu. To umožní zamietnuť tie žiadosti, ktoré boli predložené príliš neskoro na to, aby sa mohlo overiť, že deklarované služby boli skutočne poskytnuté a že boli dodržané vnútroštátne právne predpisy v oblasti sociálneho zabezpečenia a pracovného práva.

               (3)

               Maximálna suma, ktorú možno uhradiť v súvislosti s asistentskou výpomocou, sa od roku 2011 nezmenila napriek tomu, že právomoci Parlamentu sa rozšírili. Preto by bolo potrebné túto sumu zvýšiť o 1 500 EUR na 22 879 EUR na mesiac. Zabezpečenie rozpočtových prostriedkov, ktoré si vyžaduje toto zvýšenie, bolo predmetom uznesenia Parlamentu z 29. apríla 2015 o odhade príjmov a výdavkov Európskeho parlamentu na rozpočtový rok 2016.

               (4)

               Zásada transparentnosti je zakotvená v článku 15 Zmluvy o fungovaní Európskej únie a jej význam vyzdvihol okrem iného európsky ombudsman vo svojom liste z 30. septembra 2002 adresovanom predsedovi Komisie. Vzhľadom na uvedenú zásadu by sa mali počas platnosti zmlúv stážistov v plnom rozsahu zverejniť údaje týkajúce sa mien stážistov, ako aj mená a obchodné mená poskytovateľov služieb a osôb poverených výkonom platieb, v súvislosti s ktorými sa uhrádzajú výdavky na asistentskú výpomoc.

               (5)

               Parlament vo svojom vyššie uvedenom uznesení z 29. apríla 2015 vyzval, aby sa vyvíjalo viac úsilia o dosiahnutie rovnováhy medzi akreditovanými asistentmi poslancov a miestnymi asistentmi. Na tento účel by sa malo 25 % z prostriedkov určených na asistentskú výpomoc vyčleniť na platy akreditovaných asistentov poslancov a výdavky na miestnych asistentov, poskytovateľov služieb a osoby poverené výkonom platieb by preto mali predstavovať maximálne 75 % z vyhradených prostriedkov.

               (6)

               Na platy a odmeny miestnych asistentov by sa mali vzťahovať stropy v súlade so zásadami uvedenými v odporúčaniach dočasnej hodnotiacej skupiny o vykonávaní štatútu poslancov a asistentov a so skúsenosťami získanými pri uplatňovaní týchto odporúčaní od roku 2012, aby sa obmedzilo riziko, že platy sa budú neprimerane odchyľovať od priemerných miezd v členských štátoch a že budú v značnom nepomere oproti vykonávaným úlohám. Stropy platov by mali byť stanovené pre každý členský štát so zreteľom na trojnásobok priemernej hrubej ročnej mzdy, ktorú podľa jednotlivých členských štátov zaznamenáva Eurostat. Takto vypočítané stropy by však nemali byť nižšie, ako základný plat akreditovaného asistenta poslanca v platovej triede 6, a nemali by byť vyššie, ako je základný plat akreditovaného asistenta poslanca v platovej triede 19. Predsedníctvo by malo mať možnosť upravovať referenčné stropy, ktoré by mali byť zverejnené na internetovej stránke Parlamentu.

               (7)

               Odmeňovanie osôb poverených výkonom platieb by malo byť regulované tým, že sa stanoví výška odmien, ktorá nebude vyššia ako 10 % súm, za vyplatenie ktorých je daná osoba zodpovedná, pričom celkový strop by predstavoval 4 % z prostriedkov na výdavky na asistentskú výpomoc.

               (8)

               So zreteľom na doterajšie skúsenosti je potrebné presne vymedziť povahu a obsah dokumentov, ktoré sa majú predložiť spolu so žiadosťou o úhradu nákladov spojených s pracovnými zmluvami miestnych asistentov. Príslušnému oddeleniu Parlamentu by sa mal predovšetkým poskytnúť podrobný opis práce, podrobnosti o mieste plnenia zmluvy, overenú kópiu dokladu totožnosti, doklad o mieste bydliska, doklad o kvalifikáciách a odborných skúsenostiach, ako aj vyhlásenie, že neexistuje konflikt záujmov.

               (9)

               Pri každej ročnej regularizácii účtov týkajúcej sa výdavkov na miestnych asistentov, na ktorých sa vzťahuje pracovná zmluva, by sa od osôb poverených výkonom platieb malo vyžadovať dodanie dokumentov, ako je doklad o členstve v systéme sociálneho zabezpečenia alebo o uzavretom úrazovom poistení. Pokiaľ ide o vydávanie takýchto dokumentov, poslanci sú spravidla odkázaní na vnútroštátne orgány, ktoré tieto dokumenty často nedokážu vystaviť v rámci lehôt, ktoré platia v súčasnosti.

               (10)

               So zreteľom na získané skúsenosti je potrebné objasniť určité požiadavky, ktoré sa vzťahujú na miestnych asistentov viazaných pracovnou zmluvou, najmä pokiaľ ide o vzdialenosť medzi ich miestom bydliska a pracovným miestom, o vykonávanie externej činnosti a kandidovanie vo voľbách.

               (11)

               Pre uhrádzanie nákladov na služby v hodnote viac ako 500 EUR by mal byť stanovený osobitný postup založený na zásadách, ktoré sa vzťahujú na verejné zákazky podľa nariadenia Európskeho parlamentu a Rady (EÚ, Euratom) č. 966/2012 (3). V takých prípadoch by sa žiadosti o úhradu mali predkladať spolu s odhadom a návrhom zmluvy, v ktorej je jasne vymedzená povaha služieb, ktoré sa majú poskytovať. Okrem toho by sa malo v prípade služieb v hodnote viac ako 60 000 EUR preukázať, že spomedzi aspoň troch ponúk bola vybraná ekonomicky najvýhodnejšia ponuka.

               (12)

               Mali by sa zmeniť ustanovenia o konflikte záujmov s cieľom objasniť zákaz financovania politických aktivít či personálnych výdavkov.

               (13)

               Ďalej je vhodné uskutočniť určité zmeny článku 46 vykonávacích pravidiel v súvislosti so zánikom nároku na dočasný príspevok poslancov vykonávajúcich mandát v inom parlamente alebo verejnú funkciu, vzhľadom na skúsenosti získané na konci siedmeho volebného obdobia a na potrebu zohľadniť vo vykonávacích pravidlách v plnej miere ciele a kontext príslušných ustanovení štatútu, najmä článok 9 ods. 2 a články 11 a 13, a to pri zohľadnení zásady zákazu akumulácie platieb z verejných prostriedkov; s výnimkou akejkoľvek úhrady skutočne vzniknutých výdavkov sa preto sumy, ktoré poslanec poberá za výkon mandátu v inom parlamente alebo verejnej funkcie, započítavajú do dočasného príspevku Európskeho parlamentu, ktorý sa v prípade súbežne vyplácaných platov v súčasnosti poskytuje na základe článku 11 štatútu. Tento nový systém by sa mal uplatňovať od začiatku súčasného parlamentného obdobia s cieľom umožniť jeho dôsledné vykonávanie,

         PRIJALO TOTO ROZHODNUTIE:
   Článok 1
   Vykonávacie pravidlá sa menia takto:

               1.

               Článok 33 sa mení takto:

                           a)

                           odsek 3 sa nahrádza takto:
                           „3.   Výdavky sa uhrádzajú počas trvania funkčného obdobia poslanca. Uhrádzať sa môžu len výdavky, ktoré vznikli najneskôr 30 dní pred predložením žiadosti o úhradu v súlade s touto kapitolou.“;

                           b)

                           odsek 4 sa nahrádza takto:
                           „4.   Maximálna výška úhrady výdavkov na všetkých asistentov uvedených v článku 34 predstavuje mesačne 22 879 EUR s účinnosťou od 1. januára 2016.“

               2.

               Článok 34 sa mení takto:

                           a)

                           odsek 2 sa nahrádza takto:
                           „2.   Niekoľko poslancov môže na základe písomnej dohody vytvoriť zoskupenie s cieľom spoločne zamestnať alebo využívať služby jedného asistenta alebo niekoľkých asistentov uvedené v odseku 1. V takom prípade si príslušní poslanci spomedzi seba vyberú jedného alebo niekoľkých poslancov s oprávnením v mene celého zoskupenia podpisovať zmluvy alebo predkladať žiadosti o prijatie asistenta do zamestnania.
                           Poslanci poskytnú príslušnému oddeleniu písomné vyhlásenie uvádzajúce rozdelenie na príslušné pomerné časti, ktoré sa odpočítajú od sumy uvedenej v článku 33 ods. 4“;

                           b)

                           odsek 5 sa nahrádza takto:
                           „5.   Poslanci sa tiež môžu obrátiť na fyzické alebo právnické osoby poskytujúce služby s cieľom využívať príležitostné a jasne vymedzené služby, ktoré priamo súvisia s výkonom ich poslaneckého mandátu, v súlade s podmienkami stanovenými v tejto kapitole.“;

                           c)

                           odseky 7 a 8 sa nahrádzajú takto:
                           „7.   Predsedníctvo prijme zoznam výdavkov, ktoré je možné uhradiť z príspevku na asistentskú výpomoc.
                           8.   Mená asistentov a stážistov, ako aj mená a obchodné mená poskytovateľov služieb a osôb poverených výkonom platieb sú počas trvania ich zmlúv zverejnené spolu s menami poslancov, pre ktorých pracujú, na internetovej stránke Európskeho parlamentu.
                           Títo asistenti, stážisti, poskytovatelia služieb a osoby poverené výkonom platieb môžu z náležite opodstatneného dôvodu vlastnej bezpečnosti písomne požiadať, aby ich meno alebo obchodné meno nebolo zverejnené na internetovej stránke Európskeho parlamentu. Generálny tajomník rozhodne o tom, či sa tejto žiadosti vyhovie.“

                           d)

                           dopĺňajú sa tieto odseky:
                           „9.   Medzi poslancom a akreditovanými asistentmi sa nikdy nesmú uzavrieť viac ako tri zmluvy bez ohľadu na trvanie prác stanovených v týchto zmluvách. Toto obmedzenie sa môže zvýšiť na štyri zmluvy, ak predseda Parlamentu vyslovene udelí výnimku po tom, ako príslušné oddelenie overí, že daný poslanec má dostatočné kancelárske priestory na dodržanie noriem platných pre využívanie budov Parlamentu, pričom sa zohľadní aj počet stážistov, ktorí sa v nich môžu nachádzať.
                           10.   Aspoň 25 % zo súm stanovených v článku 33 ods. 4 sa vyhradí na náklady spojené so schôdzami, ktoré môžu vzniknúť podľa hlavy VII Podmienok zamestnávania ostatných zamestnancov Európskej únie. Všetky náklady súvisiace s inými výdavkami na asistentskú výpomoc, ako sú výdavky vyplývajúce z hlavy VII Podmienok zamestnávania ostatných zamestnancov Európskej únie, preto nesmú spolu presiahnuť 75 % sumy stanovenej v článku 33 ods. 4.
                           Okrem toho nesmú výdavky spojené s poskytovaním služieb uvedených v článku 34 presiahnuť 25 % zo sumy uvedenej v článku 33 ods. 4.
                           Uvedené limity sa vypočítavajú na kumulatívnom základe za rozpočtový rok na základe mesačných nárokov uvedených v článku 33 ods. 4 a na pomernom základe sa k nim pripočítajú akékoľvek nevyužité zostatky prenesené do nasledujúceho rozpočtového roka podľa článku 33 ods. 6.
                           11.   Parlament uhrádza výdavky na miestnych asistentov v prípade hrubých zárobkov alebo poplatkov bez DPH do výšky mesačných stropov, ktorú stanoví Predsedníctvo v súlade s odsekom 12. Predsedníctvo môže tieto stropy každý rok upraviť. Platné stropy sa uverejňujú na internetovej stránke Parlamentu.
                           12.   Stropy zodpovedajú trojnásobku referenčnej sumy. Referenčná suma predstavuje dvanástinu sumy, ktorú uverejnil Eurostat ako priemerný hrubý ročný zárobok osôb zamestnaných na plný pracovný úväzok v členskom štáte, v ktorom bol zvolený daný poslanec.
                           Takto vypočítané stropy však nemôžu byť nižšie ako základný plat akreditovaného asistenta poslanca v platovej triede 6 alebo vyššie ako základný plat akreditovaného asistenta poslanca v platovej triede 19.
                           Akákoľvek odmena sa uhrádza len do výšky uvedených stropov vypočítaných na ročnom základe.
                           Stropy sa znížia pomerne, ak miestny asistent pracuje na čiastočný pracovný úväzok alebo ak nepracuje celý mesiac.“

               3.

               V článku 35 sa odsek 3 nahrádza takto:
               „3.   Poslanec uzatvorí individuálnu zmluvu s osobou poverenou výkonom platieb podľa vlastného výberu, ktorá spĺňa požiadavky stanovené v odseku 2.
               Výdavky spojené s využitím služieb osoby poverenej výkonom platieb v súlade s odsekom 1 sa uhrádzajú v rámci sumy stanovenej v článku 33 ods. 4 a nezahŕňajú sa do limitu, ktorý je stanovený v článku 34 ods. 10, pokiaľ ide o služby.
               Poplatky na osoby poverenej výkonom platieb bez DPH nesmú presiahnuť 10 % výšky nákladov na platy, poplatkov a príspevkov na miestnych asistentov, poskytovateľov služieb a stážistov, za ktorých vyplatenie táto osoba zodpovedá, ani 4 % zo sumy stanovenej v článku 33 ods. 4.
               Maximálna výška poplatkov na osoby poverené výkonom platieb sa reviduje na kumulatívnom základe za kalendárny rok v pomere k dĺžke trvania ich zmluvy.“

               4.

               Článok 38 sa nahrádza takto:
               „Článok 38
               Dokumenty, ktoré sa predložia v súvislosti s pracovnou zmluvou
               Žiadosti o úhradu výdavkov spojených s pracovnou zmluvou obsahujú:

                           a)

                           originál pracovnej zmluvy, ktorú uzatvoril poslanec so svojím miestnym asistentom;

                           b)

                           podrobný opis práce a presnú adresu miesta, na ktorom majú byť úlohy vykonávané;

                           c)

                           podrobný prehľad výpočtu mzdy, odvodov zamestnávateľa aj zamestnanca do systému sociálneho zabezpečenia a ďalších predvídateľných výdavkov, ktoré musia byť zaplatené alebo uhradené v priebehu kalendárneho roka a po ukončení zmluvy, v ktorom sú zohľadnené ustanovenia vnútroštátnych právnych predpisov vrátane predpisov o minimálnej mzde, ako aj zmluvné záväzky vrátane akejkoľvek úhrady výdavkov na služobné cesty;

                           d)

                           overenú kópiu platného dokladu totožnosti miestneho asistenta;

                           e)

                           doklad o mieste obvyklého pobytu miestneho asistenta;

                           f)

                           doklad o kvalifikáciách a odborných skúsenostiach miestneho asistenta; a

                           g)

                           vyhlásenie, ktoré riadne podpísal poslanec, o tom, že miestny asistent nie je počas trvania svojej zmluvy priamo ani nepriamo zapojený do iných aktivít organizácií venujúcich sa politickým cieľom, ako sú politické strany, nadácie, hnutia alebo parlamentné politické skupiny, a to ani do takých aktivít, z ktorých pre neho nevyplýva nárok na odmenu, pokiaľ by sa takéto aktivity prekrývali s plnením povinností asistenta alebo pokiaľ by viedli ku konfliktu záujmov.“

               5.

               Článok 39 sa nahrádza takto:
               „Článok 39
               Regularizácia účtov
               1.   Osoba poverená výkonom platieb predloží najneskôr do 31. marca roka, ktorý nasleduje po referenčnom rozpočtovom roku Parlamentu, za každého zamestnaného miestneho asistenta príslušnému oddeleniu prehľad výdavkov na mzdy, daňové odvody a odvody zamestnávateľa a zamestnanca na sociálne zabezpečenie, ako aj všetkých ďalších výdavkov, ktoré môžu byť uhradené, najmä na účely vyúčtovania vyplatených záloh. Okrem toho musí poskytnúť dôkaz, že príslušní miestni asistenti sú prihlásení v systéme sociálneho zabezpečenia, pričom ako zamestnávateľ sa uvedie poslanec, ako aj doklad o poistení proti pracovným úrazom, ak sa takéto poistenie vyžaduje podľa príslušných vnútroštátnych právnych predpisov. Potvrdí tiež, že všetky povinnosti vyplývajúce z príslušných vnútroštátnych právnych predpisov sú splnené.
               V prípade ukončenia zmluvy medzi osobou poverenou výkonom platieb a poslancom a na konci mandátu poslanca musia byť tieto povinnosti splnené najneskôr do troch mesiacov.
               Prehľady uvedené v prvom pododseku sa vypracujú v súlade s požiadavkami Parlamentu.
               2.   Po preskúmaní prehľadov uvedených v odseku 1 pošle príslušné oddelenie osobe poverenej výkonom platieb s kópiou pre poslanca oznámenie, v ktorom je potvrdená správnosť alebo nesprávnosť vykonaných platieb, pričom sa v prípade potreby uvedú chýbajúce dokumenty, ktoré je potrebné doložiť.
               Ak sa v tomto oznámení uvádzajú nezrovnalosti v platbách, požadované dokumenty na ich regularizáciu sa príslušnému oddeleniu predložia do jedného mesiaca od dátumu oznámenia. Ak tieto dokumenty nebudú predložené, Parlament uplatní články 67 a 68.“

               6.

               Vkladá sa tento článok:
               „Článok 39a
               Povinnosti týkajúce sa pracovnej zmluvy
               1.   Počas obdobia stanoveného v platných vnútroštátnych právnych predpisoch, ktoré však nesmie byť kratšie ako jeden rok po skončení príslušného volebného obdobia, je osoba poverená výkonom platieb povinná viesť evidenciu výplatných dokladov a zaznamenávať v nej sumy vyplatené ako odmeny, a daňové odvody a odvody zamestnanca aj zamestnávateľa na sociálne zabezpečenie. Ak zmluva s osobou poverenou výkonom platieb končí pred koncom funkčného obdobia poslanca, novej osobe poverenej výkonom platieb, ktorú vybral poslanec podľa článku 35 ods. 3, sa musí bezodkladne zaslať overená kópia evidencie výplatných dokladov.
               2.   Asistenti sa zdržia akýchkoľvek krokov, ktoré by viedli ku konfliktu so záujmami poslancov, pre ktorých pracujú, a záujmami Parlamentu. Bezodkladne informujú príslušného poslanca o svojom zámere vykonávať akúkoľvek platenú alebo neplatenú externú činnosť alebo kandidovať vo voľbách.
               Sú povinní zdržiavať sa v takej vzdialenosti od svojho pracoviska, ktorá umožňuje riadne plnenie ich povinností.
               3.   Poslanec okamžite informuje príslušné oddelenie o akýchkoľvek zmenách podmienok zamestnania, ktoré sa týkajú výdavkov na asistentskú výpomoc, a o akýchkoľvek plánoch asistentov vykonávať externé činnosti alebo kandidovať vo voľbách. Poslanec musí zabezpečiť, aby externé činnosti a kandidovanie vo voľbách asistentom nebránili v plnení ich povinností alebo aby neboli v rozpore s finančnými záujmami Únie. Príslušné oddelenie môže požadovať dôkaz o dohodách s príslušnými asistentmi na tento účel.
               4.   Miestni asistenti, ktorí chcú kandidovať vo voľbách, musia postupovať v súlade s vnútroštátnymi právnymi predpismi o volebnej kampani. Miestni asistenti musia minimálne počas trvania oficiálnej kampane čerpať ročnú dovolenku alebo neplatené voľno. V prípade ich zvolenia sa úhrada výdavkov, ktoré sa ich týkajú, pozastaví, pokiaľ neposkytnú dôkaz o tom, že ich mandát je zlučiteľný s výkonom ich povinností ako asistentov poslancov.
               5.   Zmluvy uzatvorené medzi poslancami a ich asistentmi musia zahŕňať povinnosti stanovené v odsekoch 2 a 4.“

               7.

               Článok 41 sa nahrádza takto:
               „Článok 41
               Dokumenty, ktoré sa predložia v súvislosti so zmluvou o poskytovaní služieb
               1.   S výnimkou príležitostných služieb, ktorých cena nepresiahne 500 EUR vrátane DPH, musí byť žiadosť o úhradu výdavkov predložená pred uzavretím zmluvy o poskytovaní služieb a musí obsahovať:

                           a)

                           odhad a návrh zmluvy, ktorú chce poslanec uzavrieť s poskytovateľom služieb, v ktorom je jasne stanovená povaha služieb, ktoré sa majú poskytnúť;

                           b)

                           v prípade služieb, ktorých hodnota presahuje 60 000 EUR vrátane DPH, odôvodnenie vybranej ponuky, ktorá musí byť ekonomicky najvýhodnejšia spomedzi aspoň troch ponúk úplne nezávislých poskytovateľov, pričom sa okrem ceny berie do úvahy aj kvalita a sociálne aspekty ponuky; táto prahová hodnota sa uplatňuje na kumulatívnom základe v prípade po sebe nasledujúcich zmlúv o poskytovaní podobných služieb tým istým poskytovateľom;

                           c)

                           v prípade poskytovateľov služieb, ktorí sú právnickými osobami, kópiu ich výpisu z obchodného registra alebo rovnocenný dokument spolu so stanovami, alebo v prípade poskytovateľov služieb, ktorí sú fyzickými osobami, dokumenty uvedené v článku 38 písm. d) až f) a okrem príležitostných zmlúv aj v písmene g) uvedeného článku;

                           d)

                           v prípade poskytovateľov služieb, ktorí sú právnickými osobami, vyhlásenie o neexistencii konfliktu záujmov, ktorým sa potvrdzuje, že žiadna z osôb zapojených do poskytovania služieb nie je asistentom v zmysle článku 34 ani nepatrí do žiadnej z kategórií uvedených v článku 43 písm. d).

                     2.   Náklady na poskytované služby sa uhrádzajú po tom, ako poslanec predloží príslušnému oddeleniu faktúru alebo potvrdenie o zaplatení poplatku s podrobným opisom skutočne poskytnutých služieb a kópiu zmluvy uzatvorenej s poskytovateľom služieb. K faktúre alebo vyúčtovaniu poplatkov sa priloží potvrdenie poslanca o tom, že služby boli skutočne poskytnuté. Na žiadosť príslušného oddelenia predloží poslanec aj hlavné podporné dokumenty.
               Ak sú služby čiastočne alebo úplne oslobodené od DPH, príslušné oddelenie môže od osoby poverenej výkonom platieb vyžadovať, aby potvrdila právny základ tohto oslobodenia.“

               8.

               Článok 43 sa mení takto:

                           a)

                           písmeno a) sa nahrádza takto:

                                       „a)

                                       financovanie zmlúv uzatvorených s organizáciou, ktorá sleduje politické ciele, ako politická strana, nadácia, hnutie alebo parlamentná politická skupina;“

                           b)

                           písmeno d) sa nahrádza takto:

                                       „d)

                                       financovanie zmlúv umožňujúcich zamestnanie či využívanie služieb manželov/manželiek poslancov alebo ich stálych partnerov alebo ich rodičov, detí či súrodencov, alebo vo všeobecnosti, zmlúv, ktoré by viedli k akémukoľvek prípadnému konfliktu záujmov, ako sa vymedzuje v článku 62 ods. 1a.“

               9.

               Článok 46 sa mení takto:

                           a)

                           odseky 1, 2 a 3 sa nahrádzajú takto:
                           „1.   Bývalí poslanci majú nárok na dočasné príspevky. Ak vykonávajú mandát v inom parlamente alebo verejnú funkciu, mzda, na ktorú majú nárok, sa započíta do dočasného príspevku.
                           2.   Článok 2 ods. 3 sa uplatňuje mutatis mutandis na dočasné príspevky.
                           3.   Na účely tohto článku sa pod pojmom ‚iný parlament‘ rozumie každý parlament s legislatívnymi právomocami so sídlom v členskom štáte.“;

                           b)

                           v odseku 4 sa úvodná časť nahrádza takto:
                           „4.   Na účely tohto článku sa pod pojmom ‚verejná funkcia‘ rozumie:“;

                           c)

                           v odseku 4 sa písmeno c) nahrádza takto:

                                       „c)

                                       vysokí verejní činitelia, úradníci alebo členovia inštitúcie Únie.“

               10.

               V článku 48 sa odsek 1 nahrádza takto:
               „1.   Na to, aby mohol bývalý poslanec poberať dočasný príspevok, musí podať žiadosť generálnemu tajomníkovi najneskôr tri mesiace odo dňa ukončenia svojho mandátu spolu s písomným vyhlásením, v ktorom uvedie, či vykonáva alebo nevykonáva niektorú z funkcií uvedených v článku 46.“

               11.

               V článku 61 sa odsek 1 nahrádza takto:
               „1.   Vykonávanie týchto vykonávacích pravidiel, ako aj podávanie žiadostí o úhradu podľa týchto vykonávacích pravidiel musí byť v súlade s ustanoveniami nariadenia Európskeho parlamentu a Rady (EÚ, Euratom) č. 966/2012 (4) a delegovaným nariadením Komisie (EÚ) č. 1268/2012 (5).

                  (4)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1)."

                  (5)  Delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, 31.12.2012, s. 1).“"

               12.

               V článku 62 sa vkladá tento odsek:
               „1a.   Poslanci, ktorí sa zúčastňujú na plnení rozpočtu, nepodniknú žiadne kroky, ktoré by mohli spôsobiť konflikt ich vlastných záujmov s finančnými záujmami Únie.
               Konflikt záujmov nastáva vtedy, keď je konanie poslancov neprimerane ovplyvnené dôvodmi, medzi ktoré patrí rodina, citový život, ekonomický záujem alebo akýkoľvek iný spoločný záujem s príjemcom.“

               13.

               Článok 78 sa nahrádza takto:
               „Článok 78
               Prechodné ustanovenia, ktoré sa vzťahujú na zmluvy miestnych asistentov a osôb poverených výkonom platieb
               1.   Ustanovenia článkov 34 a 35 týkajúce sa počtu asistentov a odmeňovania asistentov a osôb poverených výkonom platieb, zmenené rozhodnutím Predsedníctva z 26. októbra 2015, sa nevzťahujú na zmluvy, ktoré sú stále platné, a to za predpokladu, že žiadosti o úhradu z nich vyplývajúcich nákladov boli predložené príslušnému oddeleniu do 27. októbra 2015.
               2.   Zmluvy uvedené v odseku 1 možno obnoviť alebo upraviť len v súlade s ustanoveniami hlavy I kapitoly 5.“

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Toto rozhodnutie sa uplatňuje od 1. januára 2016 s výnimkou článku 1 ods. 9 a 10, ktoré sa uplatňujú od 1. júla 2014.

      (1)  Rozhodnutie Európskeho parlamentu 2005/684/ES, Euratom z 28. septembra 2005, ktorým sa prijíma štatút poslancov Európskeho parlamentu (Ú. v. EÚ L 262, 7.10.2005, s. 1).

      (2)  Rozhodnutie predsedníctva Európskeho parlamentu z 19. mája a 9. júla 2008, ktorým sa uplatňujú vykonávacie pravidlá k štatútu poslancov Európskeho parlamentu (Ú. v. EÚ C 159, 13.7.2009, s. 1).

      (3)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a o zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).